**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2024** | **2025** | **2026** | **2027** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *12 860* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **62 955** | **62 955** | **62 955** | **62 955** |
| v tom: MV SR / 0D6 | 62 955 | 62 955 | 62 955 | 62 955 |
| ***z toho:*** |  |  |  |  |
| ***- vplyv na ŠR*** | **62 955** | **62 955** | **62 955** | **62 955** |
| *Rozpočtové prostriedky* | 62 955 | 62 955 | 62 955 | 62 955 |
| *EÚ zdroje* | 0 | 0 | 0 | 0 |
| *Spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **62 955** | **62 955** | **62 955** | **62 955** |
| v tom: |  |  |  |  |
| MV SR | 62 955 | 62 955 | 62 955 | 62 955 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

**Nariadením vlády, ktorým sa ustanovuje národný zoznam území európskeho významu (ÚEV) dôjde k vplyvom na štátny rozpočet vo výške 62 955 EUR/rok.**

Ide o **odhadované finančné prostriedky určené na náhradu za obmedzenie bežného obhospodarovania** na pozemkoch, kde po prerokovaniach v mesiacoch december 2022 – júl 2023 bolo navrhnuté  zvýšenie na 4., resp. 5. stupeň ochrany, v rámci ktorého platí § 15, resp. § 16 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“). Táto zmena (po odpočítaní zníženia 4. a 5. stupňa ochrany) sa týka **výmery  vyše 629 ha, z toho sa v celkovej bilancii 5. stupeň znižuje (do 2. a 3. stupňa) o 59 ha a 4. stupeň ochrany zvyšuje o 688 ha**.V prípade, že dôjde k vzniku obmedzenia bežného obhospodarovania, majú dotknuté subjekty nárok na náhradu, čo by znamenalo zvýšenie nárokov na štátny rozpočet. Predpokladanou formou je finančná náhrada za obmedzenie bežného obhospodarovania podľa § 61e zákona č. 543/2002 Z. z. (financovaná z kapitoly Ministerstva vnútra Slovenskej republiky – MV SR). Finančné prostriedky budú zabezpečené v rámci schválených limitov rozpočtu kapitoly MV SR na príslušné roky.

Alternatívou je zmluvná starostlivosť podľa 61d zákona č. 543/2002 Z. z. (hradená z rozpočtu Ministerstva životného prostredia Slovenskej republiky – MŽP SR), resp. uplatnenie nároku v rámci opatrení Strategického plánu spoločnej poľnohospodárskej politiky (pôsobnosť Ministerstva pôdohospodárstva a rozvoja vidieka Slovenskej republiky).

Lesné porasty na pozemkoch v 5. stupni ochrany, ktoré sú v kategórii hospodárske lesy, by mali byť prekategorizované na lesy osobitného určenia. Takéto lesné pozemky už nebudú predmetom dane podľa § 6 ods. 1 písm. d) zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, v dôsledku čoho by došlo k úbytku príjmov dotknutých obcí. Tento úbytok príjmov na daniach pre obce dosahuje priemernú hodnotu pre 1 obec 24,50 EUR/rok. Odhadovaná suma je maximálne 1 739,50 EUR/rok za všetky parcely, ktoré boli po prerokovaní doplnené do národného zoznamu ÚEV. Nakoľko nie je možné určiť, v akom rozsahu dôjde v nasledujúcich štyroch rokoch ku zmene kategórie hospodárskych lesov na jednotlivých parcelách, táto suma bola vyčíslená, ale nebola zahrnutá do tabuľky č. 1. V odôvodnených prípadoch požiada organizácia ochrany prírody o  vyhlásenie lesov osobitného určenia aj na lesných pozemkoch v nižších stupňoch ochrany.

**2.2. Popis a charakteristika návrhu**

**2.2.1. Popis návrhu:**

Predkladaný návrh nariadenia vlády, ktorým sa ustanovuje národný zoznam ÚEV, obsahuje výlučne len existujúce a už vládou schválené lokality. Jeho schválením bude odstránený nedostatok vytýkaný Európskou komisiou v odôvodnenom stanovisku ku konaniu k porušeniu č. 2019/2141 vo vzťahu k označovaniu ÚEV za osobitne chránené územia, ako aj nejednotná právna úprava všeobecne záväzných právnych predpisov, ktorým boli národný zoznam a jeho dve aktualizácie vydané. Obsah návrhu nariadenia vlády je určený v § 27 ods. 5 zákona č. 543/2002 Z. z. a náležitosti mapových zobrazení, ako aj niektoré úpravy technického charakteru, boli predmetom rokovaní s Európskou komisiou.

V rámci prípravy legislatívneho materiálu vykonala Štátna ochrana prírody Slovenskej republiky (ŠOP SR) aktualizáciu na jednotný parcelný stav a vzhľadom na vysoký počet parciel (115 377 parciel len podľa evidencie registra C katastra nehnuteľností, rovnako bola vykonaná identifikácia aj podľa registra E) bol tento proces administratívne veľmi náročný. V prípade niektorých lokalít ŠOP SR identifikovala potrebu spresnenia či úpravy hraníc. Tieto rozdiely, rovnako ako návrhy na zvýšenie súčasného stupňa ochrany, boli predmetom osobitných rokovaní podľa § 27 ods. 3 zákona č. 543/2002 Z. z., ktoré zvolávalo MŽP SR v súčinnosti s okresnými úradmi v sídle kraja a s odbornými organizáciami ochrany prírody (ŠOP SR, správy národných parkov). Národný zoznam ÚEV bol pripravený po analýze výsledkov prerokovaní. **Zvýšenie stupňa ochrany na niektorých parcelách bolo navrhnuté a úspešne prerokované v prípade 74 lokalít (na výmere 1 934 ha)**. Naopak, v niektorých prípadoch došlo k zníženiu stupňa ochrany, celková bilancia je uvedená vo všeobecnej časti dôvodovej správy. Z dôvodu korekcií hraníc došlo aj k vylúčenie častí ÚEV (na výmere 2 776 ha).

Na parcelách, kde dochádza k zvýšeniu stupňa ochrany na 4. a 5. stupeň ochrany, sa predpokladá obmedzenie bežného obhospodarovania a následné uplatnenie finančnej náhrady za toto obmedzenie, pričom pre odhad finančných prostriedkov do tabuľky č. 1 bola použitá paušálna suma 100 EUR/ha/rok.

V analýze nie je zahrnutá podpora z prostriedkov EÚ, akými sú finančný nástroj LIFE, či program Slovensko 2023 – 2027 a predovšetkým spoločná poľnohospodárska politika. Tu je potrebné uviesť, že ÚEV sa celkovo na značnej výmere (v prípade prerokúvaných zmien na výmere 210 ha) **prekrývajú s pozemkami v registri pôdy LPIS** (Land Parcel Identification System) a po splnení ďalších podmienok sú oprávnené na podporu Strategického plánu spoločnej poľnohospodárskej politiky 2023 – 2027 (na poľnohospodárskej pôde). V uvedenom pláne ostali zachované predchádzajúce opatrenia „platby Natura 2000 na poľnohospodárskej pôde“ (zvýšené náklady a znížené výnosy obhospodarovateľom trvalých trávnych porastov - TTP na územiach Natura 2000 v rámci 4. a 5. stupňa ochrany; opatrenia, 84 EUR/ha/rok); „platby Natura 2000 na lesných pozemkoch“ (zvýšené náklady a znížené výnosy obhospodarovateľom lesných pozemkov na územiach Natura 2000 v 5. stupni ochrany; 43,20 EUR/ha/rok); „lesnícko-environmentálne a klimatické služby (LEKS)“ (poskytnutie podpory súkromným a verejným obhospodarovateľom lesov alebo združeniam súkromných alebo verejných obhospodarovateľov lesa za vykonávanie lesnícko-environmentálnych a klimatických záväzkov, medzi ktoré patria aj LEKS v ÚEV; platba 111,44 EUR/ha/rok), ako aj „ochrana a zachovanie biodiverzity (medzi ktoré patrí aj mozaikové kosenie v ÚEV v 2. a 3. stupni ochrany; platba 62 EUR/ha/rok). Posledné uvedené opatrenie je novým opatrením, v programoch rozvoja vidieka v doterajších programových obdobiach nebolo zaradené a je opatrením významným pre ochranu predovšetkým vzácnych druhov hmyzu. Možné zdroje podpory z finančných prostriedkov EÚ sú alternatívou podpory zo štátneho rozpočtu.

Odhad výšky **maximálneho predpokladaného úbytku príjmov obcí v prípade prekategorizovania hospodárskych lesov na lesy osobitného určenia** bol vyčíslený nasledovne: Celková výmera parciel, ktoré boli po prerokovaniach zaradené do návrhu nariadenia vlády k už existujúcim ÚEV, je 1 248 ha. Z tejto výmery sa 481 ha nachádza na lesných pozemkoch. Z nich je cca 51 % už v existujúcich chránených územiach, ktoré sa s ÚEV prekrývajú (vypočítané podľa 642 ha, kde sa stupeň ochrany zvyšuje z 1. stupňa na vyšší). Výsledná výmera je preto **245 ha lesných pozemkov a priemerný odhadovaný úbytok je 7,1 EUR/ha/rok**. Určenie presného roku, kedy dôjde k prípadnej zmene kategórie lesa, nie je známe. Ide o parcely v 41 lokalitách, ktoré zasahujú do 71 katastrálnych území. **Priemerný úbytok na dani z nehnuteľnosti na 1 obec** predstavuje sumu (1740 : 71) **24,50 EUR/rok.**

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

x iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

**Odhad náhrady za obmedzenie bežného obhospodarovania bol určený rámcovo, nakoľko ide o lokality v rôznych častiach Slovenskej republiky. Ročná suma bola približne 100 EUR/ha.** Podrobnosti o spôsobe výpočtu finančnej náhrady upravuje nariadenie vlády Slovenskej republiky č. 7/2014 Z. z. o podrobnostiach o obsahu žiadosti o vyplatenie finančnej náhrady, spôsobe výpočtu finančnej náhrady a spôsobe určenia výšky nájomného a výšky odplaty za zmluvnú starostlivosť pri náhradách za obmedzenie bežného obhospodarovania pozemku. Výška finančnej náhrady je určená znaleckým posudkom. Všetky prípadné vplyvy na rozpočet verejnej správy, ktoré budú závisieť od uplatnenia si náhrad za obmedzenie bežného obhospodarovania, budú pokryté v rámci kapitoly Ministerstva vnútra Slovenskej republiky na príslušný rozpočtový rok.

Nárok na náhradu za obmedzenie bežného obhospodarovania vznikne na pozemkoch na celkovej výmere 629,55 ha. Ide o výmeru, na ktorej na základe prerokovaní došlo k zvýšeniu do 4. alebo 5. stupňa ochrany z 1.,2. alebo 3. stupňa ochrany (1 057,88 ha), od ktorej bola odčítaná výmera, na ktorej dôjde zníženiu zo 4. alebo 5. stupňa ochrany na 2. alebo 3. stupeň (428,33 ha).

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2024** | **2025** | **2026** | **2027** |  |
| **Daňové príjmy (100)1** |  |  |  |  |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** |  |  |  |  |  |

1 – príjmy rozpísať až do položiek platnej ekonomickej klasifikácie

**Poznámka:** Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **MV SR výdavky (v eurách)** | **Vplyv na rozpočet verejnej správy** | | | | **poznámka** |
| **2024** | **2025** | **2026** | **2027** |
| **Bežné výdavky (600)** | **62 955** | **62 955** | **62 955** | **62 955** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630)2 |  |  |  |  |  |
| Bežné transfery (640)2 |  |  |  |  |  |
| Z toho:  Transfery jednotlivcom a neziskovým právnickým osobám (642)  (642 029) – na náhrady | 62 955 | 62 955 | 62 955 | 62 955 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **62 955** | **62 955** | **62 955** | **62 955** |  |

2 – výdavky rozpísať až do položiek platnej ekonomickej klasifikácie